Laugardaginn 5. desember 1964 birtist umfjöllun í Vísi um heimsókn hljómsveitarinnar Hljóma úr Keflavík á Hrafnistu í Laugarás þar sem þeir héldu tónleika fyrir íbúa og starfsfólk . Markús frá Djúpalæk birti þessa grein á fésbókarsíðu sinni og við fáum að birta hana hér : Gamla fólkið ánægt með Bítillögin . Bítlar og „ bítlamenning “ hefur til þessa eingöngu verið orðað við unga fólkið í heiminum , eldra fólk lætur sér yfirleitt fátt um finnast , þó til séu dæmi um að eldra fólkið sé með á nótunum í þessu efni . Einn af gömlu „ skútujöxlunum “ á Dvalarheimili aldraðra sjómanna í Laugarási sagði a.m.k. eitthvað á þá leið við ljósmyndara Vísis „ að svona ætti þetta að vera á hverjum degi “ , þegar hann hafði hlýtt á hljómleika Hljóma úr Keflavík . Þeir komu í heimsókn í kaffitíma á fimmtudaginn og vöktu hrifningu vistfólksins , sem ekki hafði áður hlýtt á tónleika sem þessa . Hljómarnir sungu þar sín hvellibjöllulög fyrir gamla fólkið og starfsfólkið og Myndsjáin í dag er einmitt frá þessum hljómleikum ( Vísir laugardaginn 5. desember 1964 , bls. 3 ) .